Príloha č. 6

**Tézy**

k návrhu vyhlášky Ministerstva hospodárstva Slovenskej republiky, ktorou sa ustanovujú podmienky prepravy a prenášania výbušnín, výbušných predmetov a munície v priestoroch oprávnenej osoby

**(o preprave výbušnín)**

Vyhláška Ministerstva hospodárstva Slovenskej republiky bude vydaná na základe splnomocnenia podľa § 87 ods. 1 písm. h) zákona č. ... Z. z. o výbušninách, výbušných predmetoch a munícii a o zmene a doplnení niektorých zákonov.

# Predmet a rozsah úpravy

Vyhláška bude upravovať podrobnosti

a) pri preprave výbušnín, výbušných predmetov a munície dopravnými prostriedkami v priestoroch oprávnenej osoby,

b) pri prenášaní výbušnín a výbušných predmetov v priestoroch oprávnenej osoby.

OBSAH:

§ 1 Rozsah platnosti

§ 2 Dopravné prostriedky a strojové zariadenia

§ 3 Uloženie výbušnín na dopravnom prostriedku

§ 4 Prepravný poriadok

§ 5 Preprava osobitne nebezpečných výbušnín

§ 6 Prenášanie výbušnín

§ 7 Účinnosť

|  |
| --- |
|  |

Návrh

**VYHLÁŠKA**

**Ministerstva hospodárstva Slovenskej republiky**

**z ................. ,**

ktorou sa ustanovujú podmienky prepravy a prenášania výbušnín, výbušných predmetov a munície v priestoroch oprávnenej osoby (o preprave výbušnín)

Ministerstvo hospodárstva Slovenskej republiky po dohode s Ministerstvom obrany Slovenskej republiky a Ministerstvom vnútra Slovenskej republiky podľa § 87 ods. 1 písm. h) zákona č. /2011 Z.z. o výbušninách, výbušných predmetoch a munícii a o zmene a doplnení niektorých zákonov (ďalej len „zákon“) ustanovuje:

§ 1

Rozsah platnosti

Vyhláška upravuje podmienky na prepravu[[1]](#footnote-2)) výbušnín, výbušných predmetov a munície dopravnými prostriedkami v priestoroch oprávnenej osoby[[2]](#footnote-3)) a na prenášanie výbušnín[[3]](#footnote-4)) a výbušných predmetov v priestoroch oprávnenej osoby.

Preprava výbušnín výbušných predmetov a munície

§ 2

Dopravné prostriedky a strojové zariadenia

(1) Výbušniny, výbušné predmety a muníciu možno prepravovať len použitím dopravných prostriedkov povolených na verejnú dopravu nebezpečných vecí a strojových zariadení, ktoré musia konštrukciou a vybavením vyhovovať technickým podmienkam podľa osobitných predpisov. [[4]](#footnote-5))

(2) Na prepravu výbušnín, výbušných predmetov a munície inými dopravnými prostriedkami ako sú uvedené v odseku 1 možno použiť len dopravné prostriedky určené oprávnenou osobou v prepravnom poriadkua ktoré musia zaisťovať bezpečnosť výbušnín, okolia, osôb a majetku.

(3) Na medzioperačnú prepravu v priestoroch výrobcu alebo spotrebiteľa výbušnín, výbušných predmetov a munície možno používať dopravné prostriedky alebo zariadenia v konštrukčnom vyhotovení bezpečnom pre daný druh výbušniny. Podmienky na prepravu výbušnín určí oprávnená osoba v prepravnom poriadku.

(4) Každý dopravný prostriedok, ktorým sa prepravujú výbušniny, výbušné predmety a munícia musí byť vybavený:

a) pre každé vozidlo aspoň jedným zakladacím klinom, ktorého rozmery zodpovedajú hmotnosti vozidla a priemeru jeho kolies,

b) dvoma samostatne stojacimi výstražnými značkami (napríklad reflexné kužele alebo trojuholníky alebo svietidlá s oranžovým svetlom, ktoré sú nezávislé na elektrickom vybavení vozidla),

c) vhodnou výstražnou vestou alebo výstražným odevom pre každého člena osádky vozidla,

(5) Dopravné prostriedky a zariadenia určené na prepravu výbušnín, výbušných predmetov a munície musia byť vybavené protipožiarnym zariadením a to aspoň jedným prenosným hasiacim prístrojom s obsahom minimálne 2 kg suchého prášku (alebo zodpovedajúcej náplne rovnakého hasiaceho účinku), ktorý je vhodný na hasenie požiaru v motorovom priestore alebo kabíne dopravnej jednotky. Prenosné hasiace prístroje musia mať:

a) plombu, ktorá dokazuje, že neboli použité,

b) značku, ktorá osvedčuje, že zodpovedajú norme uznávanej príslušným orgánom,

c) nápis, ktorý uvádza dátum platnosti (mesiac, rok), alebo najväčšie povolené obdobie používania.

(6) Je zakázané dopĺňať pohonné hmoty do dopravných prostriedkov a zariadení, ktoré obsahujú náklad výbušnín, výbušných predmetov a munície.

(7) Zahrievanie motorov dopravných prostriedkov naložených výbušninami, výbušnými predmetmi a muníciou otvoreným ohňom je prísne zakázané.

(8) Pri preprave výbušnín, výbušných predmetov a munície vlečnými vozíkmi, tieto musia vyhovovať technickým podmienkam podľa osobitných predpisov. [[5]](#footnote-6))

(9) V osobnom automobile alebo v prívese za ním sa smie prepravovať najviac 50 kg trhavín a oddelene najviac 250 ks rozbušiek v expedičnom alebo v inom uzavretom obale.

(10) Pri nakladaní a vykladaní výbušnín, výbušných predmetov a munície nesmie byť motor vozidla v prevádzke, vozidlo musí byť zabrzdené, na svahu musí byť zaradený najnižší rýchlostný stupeň a kolesá musí mať založené klinmi. 

(11) Ak počas prepravy výbušnín, výbušných predmetov a munície vznikne porucha vozidla, musí byť zaistené stráženie jeho nákladu a bezpečnosť.

(12) Pri ručnej preprave výbušnín, výbušných predmetov a munície koľajovým vozíkom nesmie byť celková hmotnosť vozíka s nákladom väčšia ako 600 kg. Pritom jednotlivé naložené vozíky môžu len tlačiť dve osoby a vzájomná vzdialenosť vozíkov nesmie byť menšia ako 30 m. Ak spád trate presahuje 5 ‰, musia mať vozíky účinnú brzdu a pri spáde nad 10 ‰ sa nesmú ručne prepravovať.

(13) Pri ručnej preprave bezkoľajovým vozíkom možno výbušniny, výbušné predmety a muníciu prepravovať len po dobre zjazdných cestách alebo po chodníkoch vyhovujúcich použitému vozíku. Jednokolesovým alebo dvojkolesovým vozíkom sa môže prepravovať najviac 50 kg trhaviny.

(14) Pri ručnej preprave výbušnín, výbušných predmetov a munície na vozíkoch podľa odsekov 12 a 13 sa nesmú súčasne prepravovať aj osoby.

(15) Na bicykloch, motocykloch a v prívesoch za nimi sa výbušniny, výbušné predmety a munícia nesmú prepravovať.

(16) Pri strojovej koľajovej doprave vozíky naložené výbušninou, výbušnými predmetmi a muníciou sa smú iba ťahať. Náklad výbušnín a výbušných predmetov nesmie presahovať korbu vozíkov. Maximálny počet vozíkov naložených výbušninou, výbušnými predmetmi a muníciou určí prepravný poriadok.

(17) Pri doprave výbušnín, výbušných predmetov a munície vlakovou súpravou ťahanou trolejovou lokomotívou musí zostať prvý vozík za lokomotívou zostať prázdny.

(18) Vozíky naložené výbušninou a výbušnými predmetmi nesmú o seba narážať a prudko sa posunovať.

§ 3

Uloženie výbušnín na dopravnom prostriedku

(1) Výbušniny prepravované na dopravnom prostriedku musia byť zabezpečené proti posunutiu, vzájomnému narážaniu, prevrhnutiu a vypadnutiu z dopravného prostriedku.

(2) Obaly s výbušninami možno na dopravný prostriedok uložiť len do výšky jeho bočníc.

(3) Na dopravnom prostriedku sa nesmú spolu s výbušninami prepravovať žiadne predmety okrem prázdnych obalov od výbušnín a prostriedkov potrebných na manipuláciu s prepravovanými výbušninami, ktoré neohrozujú bezpečnosť výbušnín.

(4) Ak sa prepravujú trhaviny a rozbušky spolu, musia byť uložené v samostatných obaloch; na dopravnom prostriedku sa musia umiestniť tak, aby výbuch rozbušiek nespôsobil výbuch trhavín.

§ 4

Prepravný poriadok

(1) Organizácia v prepravnom poriadku [[6]](#footnote-7)) určí najmä

a) dopravné cesty na prepravu výbušnín,

b) dopravné prostriedky, ktorými sa budú výbušniny prepravovať, a ich prehliadky,

c) najmenšiu vzdialenosť medzi dopravnými prostriedkami,

d) najvyššiu dovolenú hmotnosť nákladu výbušnín,

e) použitý druh obalov výbušnín a spôsob ich uloženia na dopravnom prostriedku,

f) najvyššiu povolenú rýchlosť pri preprave výbušnín,

g) spôsob a miesto nakladania, vykladania a prenášania výbušnín,

h) zodpovedných zamestnancov za bezpečnú prepravu výbušnín,

i) spôsob ochrany pri manipulácii a preprave výbušnín.

(2) Dopravné cesty v podzemí, po ktorých sa prepravujú výbušniny, výbušné predmety a munícia nesmú byť súčasne sprístupnené inej preprave ani osobám nezúčastneným na preprave výbušnín; pritom sa musia vykonať také opatrenia, aby sa na križujúcich sa cestách neohrozili osoby ani prevádzka.

(3) Preprava výbušnín, výbušných predmetov a munície sa musí vopred oznámiť vodičovi dopravného prostriedku alebo obsluhe strojového zariadenia. Za technické vybavenie a predpísané označenie dopravného prostriedku a strojového zariadenia zodpovedá vodič alebo obsluha strojového zariadenia, ktorí musia byť preukázateľne oboznámení s prepravným poriadkom.

(4) Dopravný prostriedok s nákladom výbušnín, výbušných predmetov a munície nesmie zostať bez dozoru a musí sa označiť predpísanými značkami a na jazdu v podzemí modrým svetlom.

(5) Nakladať a skladať výbušniny, výbušné predmety a muníciu možno len pri dostatočnej viditeľnosti, pritom treba zabrániť nežiaducemu pádu alebo nárazu výbušnín, výbušných predmetov a munície. Jedna osoba môže naraz ručne nakladať alebo skladať najviac 30 kg výbušnín, výbušných predmetov a munície.

(6) V dopravnom prostriedku, na ktorom sa prepravujú výbušniny, výbušné predmety a munícia môže byť okrem vodiča len sprievodca odborne spôsobilý na zaobchádzanie s výbušninami, výbušnými predmetmi a muníciou. Pred nakladaním výbušnín, výbušných predmetov a munície sprievodca skontroluje spôsobilosť dopravného prostriedku na prepravu výbušnín, výbušných predmetov a munície a počas nakladania dbá na správne uloženie a zaistenie nákladu; Sprievodca zaisťuje bezpečnosť prepravovaného nákladu výbušnín, výbušných predmetov a munície po celý čas prepravy.

(7) Pre prípad havárie alebo mimoriadnej udalosti, ktoré sa môžu stať alebo vzniknúť počas prepravy, musí vodič dostať písomné pokyny vypracované oprávnenou osobou ktoré obsahujú:

a) špecifikujúce stručne každú prepravovanú výbušninu, výbušný predmet a muníciu:

– pomenovaním výbušnin, výbušných predmetov a munície

– triedou

– identifikačným číslom UN

b) povahou nebezpečenstva spojeného s týmito výbušninami, výbušnými predmetmi a muníciou ako aj opatreniami, ktoré musí vodič prijať a osobnou ochranou, ktorú musí vodič použiť,

c) všeobecnými opatreniami, ktoré sa musia vykonať, napríklad varovanie užívateľov ohrozených objektov a okoloidúcich, privolanie polície, hasičského zboru atď,

d) osobitnými činnosťami na určité veci, ktoré treba urobiť, ak sú použiteľné,

e) potrebným vybavením na dodatočné a špeciálne činnosti, ak sú použiteľné.

(8) Pokyny podľa odseku 7 musí vypracovať oprávnená osoba a musia byť s nimi preukázateľne poučení všetci zamestnanci, zabezpečujúci nakladanie, vykladanie a prepravu výbušnín, výbušných predmetov a munície.

(9) Pokyny podľa odseku 7 musia byť uložené v kabíne vodiča.

§ 5

Preprava osobitne nebezpečných výbušnín

(1) Náklad čierneho prachu musí byť zakrytý plachtou impregnovanou proti ohňu. Plachta musí byť pevne utiahnutá a na všetkých stranách musí presahovať bočnice dopravného prostriedku. Plachta a ložná plocha dopravného prostriedku musí byť vyhotovená z neiskrivého materiálu, ktorý je bezpečný proti hromadeniu náboja statickej elektriny.

(2) Pyrotechnické zlože sa podľa stupňa nebezpečenstva prepravujú za rovnakých podmienok ako čierny prach.

(3) Traskaviny a traskavé zlože možno len prenášať v súlade s technologickým postupom a za podmienok uvedených v § 6 ods. 4.

(4) Kvapalné estery kyseliny dusičnej (nitroglycerín, nitroglykol a pod.) možno medzi výrobnými objektmi organizácie prepravovať len potrubím alebo ručne tlačenými vozíkmi v množstve najviac 200 kg v gumových alebo v hliníkových nádobách, ktoré sú na podvozku vozíka riadne odpružené. Nádoby musia byť výrazne označené výstražnou oranžovou farbou.

(5) Na prepravu kvapalných esterov kyseliny dusičnej sa musia vyhradiť dopravné cesty označené tabuľami "Pozor, preprava nitroesterov!". Tieto cesty nesmú byť počas prepravy súčasne sprístupnené inej preprave ani osobám nezúčastneným na preprave výbušnín.

Prenášanie výbušnín

§ 6

(1) Výbušniny možno prenášať len v uzavretých obaloch (expedičných obaloch, schránkach, taškách a pod.). Výbušniny nemožno prenášať vo vreckách odevov ani pod odevom.

(2) Strelmajster, pyrotechnik alebo odpaľovač ohňostrojov môže prenášať výbušniny, ktoré môže používať; pomocník môže prenášať výbušniny len pod ich dozorom. Pomocník môže prenášať najviac 25 kg trhavín naraz. Strelmajster alebo pyrotechnik môže súčasne prenášať 100 ks rozbušiek a najviac 10 kg trhavín, a to oddelene od rozbušiek.

(3) Výbušniny citlivé na iskru sa smú prenášať len v uzavretých taškách alebo v nádobách vyhotovených z neiskrivého materiálu, ktorý je bezpečný proti hromadeniu náboja statickej elektriny, a to najviac 15 kg jednou osobou.

(4) Traskaviny, traskavé zlože a kvapalné estery kyseliny dusičnej možno prenášať len najkratšou bezpečnou cestou bez prerušenia z dôvodov nesúvisiacich s prenášaním; je dovolené niesť ich len v uzavretých nádobách uložených v mäkkých odpružených obaloch a len také množstvo, ktoré môže jedna osoba bezpečne niesť v jednej ruke, pričom druhá ruka musí byť voľná. Táto osoba sa musí odevom výrazne odlišovať od ostatných pracovníkov výstražným oranžovým sfarbením zjavne viditeľnej časti odevu.

(5) Zážihové rozbušky možno prenášať len v plných originálnych obaloch alebo v drevených schránkach, v ktorých musia byť zaistené proti vzájomnému narážaniu.[**§ 21 ods.1 a 2 zákona Slovenskej národnej rady č. 51/1988 Zb**](http://www.epi.sk/Main/Default.aspx?Template=~/ZzSR/ShowRule.ascx&LngID=0&RuleId=0&FragmentId1=2912926&FragmentId2=2912929). o banskej činnosti, výbušninách a o štátnej banskej správe v znení zákona Slovenskej národnej rady č. [**499/1991 Zb.**](http://www.epi.sk/Main/Default.aspx?Template=~/ZzSR/ShowRule.ascx&LngID=0&RuleId=17035&FragmentId1=0&FragmentId2=0)

[**§ 3a**](http://www.epi.sk/Main/Default.aspx?Template=~/ZzSR/ShowRule.ascx&LngID=0&RuleId=18757&FragmentId1=3919684&FragmentId2=3919684) zákona Slovenskej národnej rady č. [**51/1988 Zb.**](http://www.epi.sk/Main/Default.aspx?Template=~/ZzSR/ShowRule.ascx&LngID=0&RuleId=18757&FragmentId1=0&FragmentId2=0) v znení zákona Slovenskej národnej rady č. [**499/1991 Zb.**](http://www.epi.sk/Main/Default.aspx?Template=~/ZzSR/ShowRule.ascx&LngID=0&RuleId=17035&FragmentId1=0&FragmentId2=0)

[**§ 26 ods. 2**](http://www.epi.sk/Main/Default.aspx?Template=~/ZzSR/ShowRule.ascx&LngID=0&RuleId=18757&FragmentId1=2912964&FragmentId2=2912964) zákona Slovenskej národnej rady č. [**51/1988 Zb.**](http://www.epi.sk/Main/Default.aspx?Template=~/ZzSR/ShowRule.ascx&LngID=0&RuleId=18757&FragmentId1=0&FragmentId2=0) v znení zákona Národnej rady Slovenskej republiky č. [**154/1995 Z. z.**](http://www.epi.sk/Main/Default.aspx?Template=~/ZzSR/ShowRule.ascx&LngID=0&RuleId=12931&FragmentId1=0&FragmentId2=0)

[**§ 34**](http://www.epi.sk/Main/Default.aspx?Template=~/ZzSR/ShowRule.ascx&LngID=0&RuleId=18757&FragmentId1=2913025&FragmentId2=2913025) zákona Slovenskej národnej rady č. [**51/1988 Zb.**](http://www.epi.sk/Main/Default.aspx?Template=~/ZzSR/ShowRule.ascx&LngID=0&RuleId=18757&FragmentId1=0&FragmentId2=0) v znení zákona Slovenskej národnej rady č. [**499/1991 Zb.**](http://www.epi.sk/Main/Default.aspx?Template=~/ZzSR/ShowRule.ascx&LngID=0&RuleId=17035&FragmentId1=0&FragmentId2=0)

§ 7

Účinnosť

Táto vyhláška nadobúda účinnosť

|  |
| --- |
|  |

1. § 14 a 15 zákona č. ... Z. z. o výbušninách, pyrotechnických výrobkoch a munícii a o zmene a doplnení niektorých zákonov [↑](#footnote-ref-2)
2. § 2 ods. 2 písm. a) zákona č. ... Z. z. [↑](#footnote-ref-3)
3. § 16 zákona č. .... Z. z. [↑](#footnote-ref-4)
4. Zákon Národnej rady Slovenskej republiky č. 164/1996 Z. z. o dráhach a o zmene zákona o živnostenskom podnikaní v znení neskorších predpisov, zákon Národnej rady Slovenskej republiky č. 168/1996 Z. z. o cestnej doprave v znení neskorších predpisov, zákon č. 143/1998 Z. z. o civilnom letectve (letecký zákon) a o zmene a doplnení niektorých zákonov v znení neskorších predpisov, vyhláška Ministerstva dopravy, pôšt a telekomunikácií Slovenskej republiky

   č. 124/2001 Z. z., ktorou sa vydáva vzor na vyhotovenie prepravného poriadku vo verejnej vodnej doprave na vnútrozemských vodných cestách, zákon č. 507/2001 Z. z. o poštových službách v znení neskorších predpisov, vyhláška ministra zahraničných vecí č. 64/1987 Zb. o medzinárodnej cestnej doprave nebezpečných vecí. [↑](#footnote-ref-5)
5. Zákon č.725 / 2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov [↑](#footnote-ref-6)
6. § 14 ods. 2 zákona č. .... Z. z. [↑](#footnote-ref-7)